Maria Elworthy-Posenaer

**Maria Elworthy-Posenaer** [POzenar] (antaŭ sia edziniĝo nomiĝis **Maria Posenaer**) (naskiĝis la 19-an de oktobro 1874 en Antverpeno, mortis la 25-an de marto 1956 en Wilrijk) estis belga esperantistino kaj tradukistino nederlanda-franca-angla-Esperanto. Ŝi estis filino de Franciscus Stephanus Jacobus Posenaer kaj Maria Theresia Josephina De Bruyn, kaj fratino de Felix kaj de la pentristo Jozef Posenaer (1876 - 1935). En 1916 ŝi edziniĝis en Britio al Robert Elworthy, 78-jara emerita ŝtatoficisto.

Ŝi lernis Esperanton en 1906 , estis membro de la LLK de la UK 1911 kaj de la UK 1928 kaj komitatano de Belga Ligo Esperantista.

Esperanta biografieto aperis en *Belga Esperantisto*, decembro 1954, p. 77-78; nekrologo en la sama revuo, aprilo 1956, p. 29.

## Honorigo 
Dum la 35a Belga Kongreso de Esperanto en Bruselo (12-14 majo 1951) ŝi estis honorigita de la Fondaĵo Antoinette Jennen kiel plej meritplena esperantisto de la jaro.

## Originalaj verkoj 
* *Mi Amas Vin!*, versaĵo premiita dum la Internaciaj Floraj Ludoj de 1912 kaj ricevinta honoran mencion dum la UK 1912 .
* *La Malnova Domo*, rakonto premiita dum la Internaciaj Floraj Ludoj de 1925 .
* *Patrinjo*, verketo premiita dum la Internaciaj Floraj Ludoj de 1936 .

## Tradukoj 
El la nederlanda al Esperanto ŝi tradukis i.a.:
* *Rikke - Tikke - Tak*. Romano de Hendrik Conscience (1851/1912), Kronita verko de la Akademio
* *Amu Unu la Alian*. Traduko premiita en la Tradukkonkurso Conscience 
* ''La Morto de l' Amato*, el *Solena Ĵuro* de Virginie Loveling, premiita en la Literatura Konkurso de la Esperantista Semajno-Kongreso, Gent, 1913, aperis en *Belga Esperantisto*, aprilo 1914, p. 132-134
* *Pri la Muziko de l' Vivo*, *Ne Dezirita* kaj *Ni Virinoj* de Johanna van Woude (1910)
* *Kristnasko* de Jacob Stinissen (en *Belga Esperantisto*, decembro 1909, p. 46)

El la franca al Esperanto ŝi tradukis i.a.:
* *La Kermeso  en Monso* (*La Ducasse de Mons*) (en *Belga Esperantisto*, decembro 1909, p. 58)

## Eksteraj ligiloj 
* Albumo de Maria Posenaer en la Esperanto-Fondaĵo Cesar Vanbiervliet 
* pdf-versio de *Rikke - Tikke - Tak* 
* Letterenhuis en Antverpeno posedas taglibrojn, poemojn, ktp. de Maria Posenaer.

## Bildaro 

dosiero:Kongresakarto de la Internacia Esperantista Kongreso, Barcelono, 1909.jpg|eta|Kongresa karto de Maria Posenaer dum la UK en Barcelona, 1909
dosiero:1911 La Sepo por la Sepa.jpg|La Sepo por la Sepa en 1911, antaŭe maldekstre Maria Posenaer
Dosiero:Slipo pri Maria Posenaer (Arkivo Flandra Esperanto-Ligo).jpg|Slipo el la arĥivo de Magazeno Sankta Felikso en Antverpeno 
Dosiero:1910 Ne Dezirita - Ni Virinoj 1.jpg|Librokovrilo de *Ne Dezirita - Ni Virinoj* (1910) 
Dosiero:1910 Ne Dezirita - Ni Virinoj 2.jpg|Interna librokovrilo de *Ne Dezirita - Ni Virinoj'' (1910)
Dosiero:1912 Posenaer 1.jpeg|Esperanto-kurso organizita de Maria Posenaer (1912)
Dosiero:1912 Posenaer 2.jpeg|Esperanto-kurso organizita de Maria Posenaer (1912)
Dosiero:1928 Kongreskarto 1078.jpg|Kongreskarto el 1928 
Dosiero:1928 Identeckarto Maria Posenaer.jpg|Dokumento el 1928
Dosiero:1956 Maria Posenaer.jpg|Mortsciigo pri Maria Posenaer.

## Referencoj 
Kategorio:Belgaj esperantistoj
Kategorio:Flandraj esperantistoj